Osemazuhme ytoytõko mana Kuesẽkõ oehtãne . Orẽpyra roropa exĩko mana . Ritonõpo Zuzenu imaro , urutõ Eria maro ehtopõpyry saaro . Aomiry etaryke tyya xine typoenõke exiketõ mã typoenõ tõ maro oxiehno pyra exĩko ropa mã toto . Aomiry etaryke roropa tyya xine Ritonõpo omipona pyra exiketõ mã tyyrypyrykõ se pyra exĩko mã toto . Zae toexirykõ se rokẽ exĩko mã toto . Aomiry etaryke tyya xine Kuesẽkõ poetory tõ tosẽkõ oepyry eraximapitõko mã toto , tykase Ritonõpo nenyokyhpyry eya .
